

**Қазақстан Республикасының 2007-2015 жылдарға арналған электр энергетикасы саласын дамыту жөніндегі іс-шаралар жоспарын бекіту туралы**

Қазақстан Республикасы Премьер-Министрінің 2007 жылғы 31 мамырдағы N 147-ө Өкімі

      Қазақстан Республикасының электр энергетика саласын дамытуды қамтамасыз ету мақсатында:
  
      1. Қоса беріліп отырған Қазақстан Республикасының 2007 - 2015 жылдарға арналған электр энергетикасы саласын дамыту жөніндегі іс-шаралар жоспары (бұдан әрі - Жоспар) бекітілсін.
  
      2. Орталық және жергілікті атқарушы органдар, мүдделі заңды тұлғалар Жоспардың уақтылы орындалуын қамтамасыз етсін.
  
      3. Осы өкімнің орындалуын бақылау Қазақстан Республикасы Энергетика және минералдық ресурстар министрлігіне жүктелсін.

*Премьер-Министр*

                                              Қазақстан Республикасы
  
                                                Премьер-Министрінің
  
                                             2007 жылғы 31 мамырдағы
  
                                                 N 147-ө өкімімен
  
                                                    бекітілген

**Қазақстан Республикасының 2007 - 2015 жылдарға арналған**
  
**электр энергетикасы саласын дамыту жөніндегі іс-шаралар**
  
**жоспары**

|  |  |  |  |  |
| --- | --- | --- | --- | --- |
| **Р/с**   **N№** | **Іс-шараның атауы** | **Аяқтау**   **нысаны** | **Орында-**   **луына**   **жауап-**   **тылар** | **Орындалу**   **мерзімі** |
| 1 | 2 | 3 | 4 | 5 |
| 1 | Электр энергиясының   2015 жылға дейінгі   теңгерімдерін бекіту | ЭМРМ   бұйрығы | ЭМРМ,   "Самұрық"   АҚ   (келісім бойынша) | 2007   жылғы   маусым |
| 2 | Қайта құруға,   жаңғыртуға және   кеңейтуге жататын   электр энергетикасы   объектілерінің,   сондай-ақ әр   объектінің құрылыс   көлемін және болжалды   мерзімін көрсете   отырып, жаңа энерге-   тикалық объектілер   құрылысының тізбесін   дайындау | ЭМРМ   бұйрығы | ЭМРМ, ЭБЖМ, "Самұрық"   АҚ   (келісім   бойынша),   энергия     кәсіп-   орындары | 2007 жылғы   маусым |
| 3 | Электр энергетикасы   саласының инвестиция-   лық тартымдылығын   арттыру мақсатында   Салық кодексіне, Жер   кодексіне, "Инвестициялар туралы" Қазақстан   Республикасының   Заңына өзгерістер мен   толықтырулар енгізу | Заң   жобалау   қызметі   жөніндегі   ведомство-   аралық   комиссияға   ұсыныс | ЭМРМ,   Әділет-   мині, ЭБЖМ,   Қаржымині,   ИСМ,   ТМРА,   "Самұрық"   АҚ   (келісім   бойынша) | 2007 жылғы   маусым |
| 4 | Қазақстан Республикасы Үкіметінің 1999 жылғы 9 сәуірдегі N 384 қаулысына өзгерістер енгізу | Қазақстан Республикасы Үкіметінің қаулысы | ЭМРМ (жинақтау), ЭБЖМ, ИСМ, "Самұрық" АҚ (келісім бойынша) | 2008 жылғы   маусым |
| 5 | Қазақстан Республи-   касының Үкіметі мен   Ұлттық Банктің   экономикалық және   әлеуметтік саясаттың   негізгі бағыттары   және тиісті жылға   арналған экономика-   лық көрсеткіштердің   болжамы туралы жыл   сайынғы бірлескен   мәлімдемесінің құра-   мында қабылдау   мақсатында электр   энергиясын өндіруге,   тасымалдауға және   тұтынушыларға   жеткізуге арналған   бағаның болжамды   деңгейін әзірлеу | ЭБЖМ-ға   ұсыныс | ЭМРМ, ИСМ,   ТМРА,   "Самұрық"   АҚ   (келісім   бойынша) | 2008 жылғы   қаңтар |
| 6 | Іске асырылуы мемлекеттің   қолдауымен   (республикалық және   жергілікті бюджет-   терден қаржыландыру,   мемлекеттік кепілдік-   тер мен кепілгерлік)   жүзеге асырылатын,   қайта құруға және   салынуға тиісті   электр энергетикасы   объектілерінің   тізбесін дайындау | Объекті-   лерді қайта   құруды   және   салуды   мемлекет-   тік қолдау   мәселесін   белгілен-   ген   тәртіппен   РБК-ның   қарауына   кейіннен   енгізуге   арналған   объекті-   лердің   тізбесі | ЭМРМ,   ЭБЖМ,   Қаржымині,   облыстар-   дың,   Астана   және   Алматы   қалала-   рының   әкімдері,   "Самұрық" АҚ   (келісім бойынша), энерге-   тикалық кәсіп-   орындар | 2007 жылғы   маусым |
| 7 | Қазақстан   Республикасының   тұтынушыларын Жамбыл   МАЭС-тің қол жетімді   электр энергиясымен   қамтамасыз етуге   мемлекеттің қатысу   мәселесін пысықтау | Қазақстан Республикасы-ның Үкіметіне ұсыныс | ЭМРМ (жинақтау), ЭБЖМ, "Самұрық" АҚ (келісім бойынша) | 2007 жылғы маусым |
| 8 | Энергетикалық   қадағалау және бақылау жөніндегі   уәкілетті мемлекеттік   органды институцио-   налдық күшейту   жөнінде ұсыныстар   енгізу | Әкімшілік реформаны жүргізу жөніндегі ведомствоаралық комиссияға ұсыныс | ЭМРМ, ЭБЖМ, Әділетмині | 2007 жылғы маусым |
| 9 | Жаңа қуаттарды   қосуды ескере отырып,   электр және жылу желілерін дамытудың өңірлік схемаларын әзірлеу | Әкімдік-   тердің   қаулысы | Облыс-   тардың,   Астана және   Алматы   қалала-   рының   әкімдері,   ЭМРМ,   ТМРА | 2007 жылғы   шілде |
| 10 | "Электр энергетикасы   туралы" Қазақстан   Республикасының   Заңына, сондай-ақ   жылумен жабдықтау   мәселелері жөніндегі   басқа да заңнамалық   және нормативтік   актілерге өзгерістер   енгізу бойынша   ұсыныстар әзірлеу | Заң   жобалау   қызметі   жөніндегі   ведомство-   аралық   комиссияға   ұсыныс | ЭМРМ,   ЭБЖМ,   Әділет-   мині, ИСМ,   ТМРА,   "Самұрық"   АҚ   (келісім   бойынша) | 2007-2008   жылдар |
| 11 | "Самұрық Энерго" АҚ   генерациялайтын   компаниясын құру   жөнінде ұсыныстар   енгізу | Қазақстан   Республи-   касының   Үкіметіне   ақпарат | "Самұрық"   АҚ   (келісім   бойынша) | 2007   жылғы   желтоқсан |

      Аббревиатуралардың толық жазылуы:
  
      ЭМРМ - Қазақстан Республикасы Энергетика және минералдық ресурстар министрлігі
  
      ЭБЖМ - Қазақстан Республикасы Экономика және бюджеттік жоспарлау министрлігі
  
      Қаржымині - Қазақстан Республикасы Қаржы министрлігі
  
      ИСМ - Қазақстан Республикасы Индустрия және сауда министрлігі
  
      Әділетмині - Қазақстан Республикасы Әділет министрлігі
  
      ТМРА - Қазақстан Республикасы Табиғи монополияларды реттеу агенттігі
  
      "Самұрық" АҚ -»"Самұрық" мемлекеттік активтерді басқару жөніндегі қазақстандық холдингі" акционерлік қоғамы
  
      РБК - Республикалық бюджет комиссиясы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК